Տարին հոգսաշատ էր՝ լուրջ մարտահրավերներ արտաքին քաղաքականության ասպարեզում, տնտեսական ճգնաժամ եւ շարունակվող ներքաղաքական, սոցիալական լարվածություն։ Կային ե՛ւ ձեռքբերումներ, ե՛ւ բացթողումներ։ «Ազատություն» ռադիոկայանի հետ զրույցում հայաստանցիները հիմնականում այսպես են գնահատում անցնող տարին՝ հաջորդ տարվա համար մաղթելով, սեր, հավատ, հույս եւ, որ ամենակարեւորն է՝ առաջընթաց։